Държавен вестник, бр. 6, 2011 г., стр. 80

СТР.  80	
Д Ъ Р Ж А В Е Н  В Е С Т Н И К 	
БРОЙ  6
ДОПЪЛНИТЕЛНА РАЗПОРЕДБА
§ 1. По смисъла на наредбата:
1. „Мълниезащита“ е комплекс от техни­
чески мероприятия и средства за защита от 
опасни и вредни въздействия на мълнии, с 
които се осигурява безопасността на хората и 
на домашните животни, както и опазването на 
сградите, съоръженията, машините, материалите 
и др. от разрушаване, пожари, взривове и други 
увреждания (щети).
2. „Пряко попадение на мълния“ е непо­
средствен контакт на мълнията с даден обект, 
съпроводен с протичане на тока на мълнията 
през обекта.
3. „Непряко (индиректно) попадение на 
мълния“ е попадение на мълнията в близост 
до защитавания обект или върху мрежи за 
обществени услуги, навлизащи в защитавания 
обект, или върху земята.
4. „Точка на срещане“ („точка на попаде­
ние“) е точка, в която мълнията среща земята, 
сградата, съоръжението или мълниезащитната 
уредба.
5. „Удар на мълния“ е единичен електри­
чески разряд по време на разряд на мълния 
към земята.
6. „Плътност на попаденията“ („плътност 
на поразяване от мълния“) е средногодишният 
брой на срещанията на 1 km2.
7. „Интензивност на мълниеносната дейност“ 
е средногодишният брой на мълниите на 1 km2.
8. „Ток на мълнията“ е токът, протичащ в 
точката на попадение на мълнията.
9. „Електромагнитна индукция“ е допълни­
телно въздействие на мълнията, обусловено от 
индуктиране на напрежение в токопроводими 
части на обекта, при пряко попадение на мъл­
нията в близост до обекта.
10. „Електростатична индукция“ е допъл­
нително въздействие на мълнията, обусловено 
от индуктирането на статични електрически 
заряди в надземни обекти, което може да 
предизвика искрене или опасни потенциали с 
електрически разряд.
11. „Внасяне на опасни потенциали“ е 
пренасяне на причинени от мълния високи 
потенциали в обекта по външни метални кому­
никации (естакади, монорелси, тръбопроводи, 
електрически кабели с метални обвивки и др.).
12. „Мълниезащитна уредба“ (абревиату­
рата на английски език е LPS) е комплектна 
уредба, която осигурява защитата на сградата, 
външното съоръжение или откритото прос­
транство срещу въздействията на мълнии. Тя 
се състои от външна мълниезащитна уредба, 
която осигурява защита при преки попадения 
на мълния, и вътрешна мълниезащитна уредба, 
която осигурява защита от вторични явления, 
свързани с попадения на мълнии.
13. „Изолирана външна мълниезащитна 
уредба“ е външна мълниезащитна уредба, чи­
ито елементи (мълниеприемник и токоотвод) 
са разположени по такъв начин, че пътят на 
тока на мълнията да няма контакт със защи­
тавания обект.
14. „Неизолирана външна мълниезащитна 
уредба“ е външна мълниезащитна уредба, чиито 
елементи са разположени по такъв начин, че 
пътят на тока на мълнията може да бъде в 
контакт със защитавания обект.
15. „Конвенционален мълниеприемник“ е 
устройство за приемане на пряко попадение 
на мълния от типа на метален прът, въже или 
мрежа.
16. „Мълниеприемник с изпреварващо 
действие“ е устройство за приемане на пряко 
попадение на мълния, оборудвано със система 
за изпреварваща йонна емисия, чието изпре­
варващо действие се определя чрез сравняване 
с действието на конвенционален мълниепри­
емник, поставен при същите условия.
17. „Изпреварване на привличането“ е оп­
ределена експериментално средна стойност на 
разликата между моментите на привличане на 
възходящ лидер за мълниеприемник с изпре­
варващо действие по отношение на обикновен 
прътов мълниеприемник. Изразява се в ms.
18. „Токоотвод“ е част от външна мълние­
защитна уредба, предназначена да отвежда 
тока на мълнията от мълниеприемника до 
заземителната уредба (заземителя).
19. „Заземителна уредба (заземител)“ е част 
от външна мълниезащитна уредба, предназначе­
на да отвежда и разпределя тока на мълнията 
в земята.
20. „Заземителен електрод“ е елемент или 
съвкупност от елементи на заземителя, които 
осигуряват пряк електрически контакт със 
земята.
21. „Съпротивление на заземител“ е елек­
трическото съпротивление между измервателна 
клема и земя. То е равно на отношението на 
повишението на потенциала на измервател­
ната клема спрямо потенциала на безкрайно 
отдалечена точка и тока, който протича през 
заземителя.
22. „Измервателна клема“ е устройство за 
разединяване на заземител от останалата част 
на мълниезащитната уредба при измерване на 
съпротивлението на заземителя спрямо земя.
23. „Мълниеотвод“ е система, състояща се 
от мълниеприемник, токоотвод и заземител.
24. „Външно съоръжение“ е самостоятелно 
разположено наземно съоръжение, например 
водоохладителна кула, силозна кула, мачта с 
прожектори за осветление на стадиони, антенна 
мачта на радио- или телевизионен предавател.
25. „Външни (достъпни) токопроводими 
части“ са метални части, входящи във или 
изходящи от защитавания обект, като инста­
лации, метални елементи на кабели, метални 
тръби и др., през които може да протича част 
от тока на мълния.